greek_downloads/Οικονομική Έκθεση CENERGY HOLDINGS (2024,Εξαμηνιαία,Ενοποιημένη)/images/page_23.png
ΣΥΝΟΠΤΙΚΕΣ ΕΝΟΠΟΙΗΜΕΝΕΣ ΕΝΔΙΑΜΕΣΕΣ  
ΟΙΚΟΝΟΜΙΚΕΣ ΚΑΤΑΣΤΑΣΕΙΣ  
 
 
ΕΝΔΙΑΜΕΣΗ ΧΡΗΜΑΤΟΟΙΚΟΝΟΜΙΚΗ ΕΚΘΕΣΗ ΓΙΑ ΤΗΝ ΠΕΡΙΟΔΟ ΠΟΥ ΕΛΗΞΕ 30 ΙΟΥΝΙΟΥ 2024 
 
23  
 
3. Σημαντικές λογιστικές πολιτικές 
Με εξαίρεση τα όσα περιγράφονται παρακάτω, οι λογιστικές πολιτικές που έχουν χρησιμοποιηθεί 
στις παρούσες ενδιάμεσες ενοποιημένες οικονομικές καταστάσεις είναι ίδιες με αυτές που 
χρησιμοποιήθηκαν στις ενοποιημένες οικονομικές καταστάσεις της Cenergy Holdings για τη χρήση 
που έληξε στις 31 Δεκεμβρίου 2023. 
Οι μεταβολές στις λογιστικές πολιτικές αναμένεται επίσης να αποτυπωθούν στις ετήσιες 
ενοποιημένες οικονομικές καταστάσεις για τη χρήση που θα λήξει στις 31 Δεκεμβρίου 2024. 
Α) Πρότυπα και διερμηνείες που ισχύουν για το τρέχον οικονομικό έτος  
Έχουν εκδοθεί ορισμένα νέα πρότυπα, τροποποιήσεις προτύπων και διερμηνείες που είναι 
υποχρεωτικά για περιόδους που ξεκινούν την ή μετά την 1η Ιανουαρίου 2024 και έχουν εφαρμοστεί 
κατά την προετοιμασία αυτών των ενοποιημένων οικονομικών καταστάσεων. Κανένα από αυτά δεν 
είχε σημαντική επίδραση στις ενοποιημένες οικονομικές καταστάσεις του Ομίλου. 
ΔΛΠ 1 «Παρουσίαση Οικονομικών Καταστάσεων» (Τροποποιήσεις)  
-  Τροποποίηση του 2020 «Ταξινόμηση υποχρεώσεων ως βραχυπρόθεσμων ή μακροπρόθεσμων» 
Η τροποποίηση διευκρινίζει ότι οι υποχρεώσεις ταξινομούνται ως βραχυπρόθεσμες ή 
μακροπρόθεσμες βάσει των δικαιωμάτων που είναι σε ισχύ στη λήξη της περιόδου αναφοράς. Η 
ταξινόμηση δεν επηρεάζεται από προσδοκίες της οντότητας ή από γεγονότα μετά την ημερομηνία 
αναφοράς. Επιπλέον, η τροποποίηση αποσαφηνίζει τη σημασία του όρου «διακανονισμός» μιας 
υποχρέωσης του ΔΛΠ 1.  
-  Τροποποιήσεις του 2022 «Μακροπρόθεσμες υποχρεώσεις με ρήτρα»  
Οι νέες τροποποιήσεις διευκρινίζουν ότι εάν το δικαίωμα αναβολής διακανονισμού υπόκειται στη 
συμμόρφωση της οικονομικής οντότητας με καθορισμένους όρους (ρήτρες), αυτή η τροποποίηση 
θα ισχύει μόνο για συνθήκες που υφίστανται όταν η συμμόρφωση εξετάζεται κατά ή πριν από την 
ημερομηνία αναφοράς. Επιπρόσθετα, οι τροποποιήσεις αποσκοπούν στη βελτίωση των 
πληροφοριών που παρέχει μια οικονομική οντότητα όταν το δικαίωμά της να αναβάλλει τον 
διακανονισμό μιας υποχρέωσης υπόκειται σε συμμόρφωση με ρήτρες εντός δώδεκα μηνών από την 
περίοδο αναφοράς.  
Οι τροποποιήσεις του 2022 άλλαξαν την ημερομηνία έναρξης ισχύος των τροποποιήσεων του 2020. 
Ως αποτέλεσμα, οι τροποποιήσεις του 2020 και του 2022 ισχύουν για ετήσιες περιόδους αναφοράς 
που ξεκινούν την ή μετά την 1η Ιανουαρίου 2024 και θα πρέπει να εφαρμόζονται αναδρομικά 
σύμφωνα με το ΔΛΠ 8. Ως αποτέλεσμα της ευθυγράμμισης των ημερομηνιών έναρξης ισχύος, οι 
τροποποιήσεις του 2022 θα υπερισχύουν των τροποποιήσεων του 2020 όταν και οι δύο τεθούν σε 
ισχύ το 2024.  
ΔΛΠ 7 «Κατάσταση Ταμειακών Ροών» και ΔΠΧΑ 7 «Χρηματοοικονομικά μέσα» (Τροποποιήσεις) - 
Γνωστοποιήσεις: Χρηματοοικονομικές συμφωνίες προμηθευτών  
Οι τροποποιήσεις απαιτούν από τις εταιρείες να γνωστοποιούν πληροφορίες σχετικά με τις 
χρηματοδοτικές ρυθμίσεις τους με προμηθευτές (Supplier Finance Arrangements), όπως όρους και 
προϋποθέσεις, λογιστική αξία των χρηματοοικονομικών υποχρεώσεων που αποτελούν μέρος 
τέτοιων συμφωνιών, εύρος ημερομηνιών λήξης πληρωμών και πληροφορίες κινδύνου ρευστότητας. 
 ΔΠΧΑ 16 (Τροποποίηση) «Υποχρέωση μίσθωσης σε πώληση και επαναμίσθωση»  
Η τροποποίηση επεξηγεί τον τρόπο με τον οποίο μια εταιρεία λογιστικοποιεί μια πώληση και 
επαναμίσθωση μετά την ημερομηνία της συναλλαγής. Οι συναλλαγές πώλησης και επαναμίσθωσης
<div>
<p>ΣΥΝΟΠΤΙΚΕΣ ΕΝΟΠΟΙΗΜΕΝΕΣ ΕΝΔΙΑΜΕΣΕΣ</p>
<p>ΟΙΚΟΝΟΜΙΚΕΣ ΚΑΤΑΣΤΑΣΕΙΣ</p>
<p>ΕΝΔΙΑΜΕΣΗ ΧΡΗΜΑΤΟΟΙΚΟΝΟΜΙΚΗ ΕΚΘΕΣΗ ΓΙΑ ΤΗΝ ΠΕΡΙΟΔΟ ΠΟΥ ΕΛΗΞΕ 30 ΙΟΥΝΙΟΥ 2024</p>
<p>23</p>
<p>3. Σημαντικές λογιστικές πολιτικές</p>
<p>Με εξαίρεση τα όσα περιγράφονται παρακάτω, οι λογιστικές πολιτικές που έχουν χρησιμοποιηθεί</p>
<p>στις παρούσες ενδιάμεσες ενοποιημένες οικονομικές καταστάσεις είναι ίδιες με αυτές που</p>
<p>χρησιμοποιήθηκαν στις ενοποιημένες οικονομικές καταστάσεις της Cenergy Holdings για τη χρήση</p>
<p>που έληξε στις 31 Δεκεμβρίου 2023.</p>
<p>Οι μεταβολές στις λογιστικές πολιτικές αναμένεται επίσης να αποτυπωθούν στις ετήσιες</p>
<p>ενοποιημένες οικονομικές καταστάσεις για τη χρήση που θα λήξει στις 31 Δεκεμβρίου 2024.</p>
<p>Α) Πρότυπα και διερμηνείες που ισχύουν για το τρέχον οικονομικό έτος</p>
<p>Έχουν εκδοθεί ορισμένα νέα πρότυπα, τροποποιήσεις προτύπων και διερμηνείες που είναι</p>
<p>υποχρεωτικά για περιόδους που ξεκινούν την ή μετά την 1η Ιανουαρίου 2024 και έχουν εφαρμοστεί</p>
<p>κατά την προετοιμασία αυτών των ενοποιημένων οικονομικών καταστάσεων. Κανένα από αυτά δεν</p>
<p>είχε σημαντική επίδραση στις ενοποιημένες οικονομικές καταστάσεις του Ομίλου.</p>
<p>ΔΛΠ 1 «Παρουσίαση Οικονομικών Καταστάσεων» (Τροποποιήσεις)</p>
<p>-  Τροποποίηση του 2020 «Ταξινόμηση υποχρεώσεων ως βραχυπρόθεσμων ή μακροπρόθεσμων»</p>
<p>Η τροποποίηση διευκρινίζει ότι οι υποχρεώσεις ταξινομούνται ως βραχυπρόθεσμες ή</p>
<p>μακροπρόθεσμες βάσει των δικαιωμάτων που είναι σε ισχύ στη λήξη της περιόδου αναφοράς. Η</p>
<p>ταξινόμηση δεν επηρεάζεται από προσδοκίες της οντότητας ή από γεγονότα μετά την ημερομηνία</p>
<p>αναφοράς. Επιπλέον, η τροποποίηση αποσαφηνίζει τη σημασία του όρου «διακανονισμός» μιας</p>
<p>υποχρέωσης του ΔΛΠ 1.</p>
<p>-  Τροποποιήσεις του 2022 «Μακροπρόθεσμες υποχρεώσεις με ρήτρα»</p>
<p>Οι νέες τροποποιήσεις διευκρινίζουν ότι εάν το δικαίωμα αναβολής διακανονισμού υπόκειται στη</p>
<p>συμμόρφωση της οικονομικής οντότητας με καθορισμένους όρους (ρήτρες), αυτή η τροποποίηση</p>
<p>θα ισχύει μόνο για συνθήκες που υφίστανται όταν η συμμόρφωση εξετάζεται κατά ή πριν από την</p>
<p>ημερομηνία αναφοράς. Επιπρόσθετα, οι τροποποιήσεις αποσκοπούν στη βελτίωση των</p>
<p>πληροφοριών που παρέχει μια οικονομική οντότητα όταν το δικαίωμά της να αναβάλλει τον</p>
<p>διακανονισμό μιας υποχρέωσης υπόκειται σε συμμόρφωση με ρήτρες εντός δώδεκα μηνών από την</p>
<p>περίοδο αναφοράς.</p>
<p>Οι τροποποιήσεις του 2022 άλλαξαν την ημερομηνία έναρξης ισχύος των τροποποιήσεων του 2020.</p>
<p>Ως αποτέλεσμα, οι τροποποιήσεις του 2020 και του 2022 ισχύουν για ετήσιες περιόδους αναφοράς</p>
<p>που ξεκινούν την ή μετά την 1η Ιανουαρίου 2024 και θα πρέπει να εφαρμόζονται αναδρομικά</p>
<p>σύμφωνα με το ΔΛΠ 8. Ως αποτέλεσμα της ευθυγράμμισης των ημερομηνιών έναρξης ισχύος, οι</p>
<p>τροποποιήσεις του 2022 θα υπερισχύουν των τροποποιήσεων του 2020 όταν και οι δύο τεθούν σε</p>
<p>ισχύ το 2024.</p>
<p>ΔΛΠ 7 «Κατάσταση Ταμειακών Ροών» και ΔΠΧΑ 7 «Χρηματοοικονομικά μέσα» (Τροποποιήσεις) -</p>
<p>Γνωστοποιήσεις: Χρηματοοικονομικές συμφωνίες προμηθευτών</p>
<p>Οι τροποποιήσεις απαιτούν από τις εταιρείες να γνωστοποιούν πληροφορίες σχετικά με τις</p>
<p>χρηματοδοτικές ρυθμίσεις τους με προμηθευτές (Supplier Finance Arrangements), όπως όρους και</p>
<p>προϋποθέσεις, λογιστική αξία των χρηματοοικονομικών υποχρεώσεων που αποτελούν μέρος</p>
<p>τέτοιων συμφωνιών, εύρος ημερομηνιών λήξης πληρωμών και πληροφορίες κινδύνου ρευστότητας.</p>
<p>ΔΠΧΑ 16 (Τροποποίηση) «Υποχρέωση μίσθωσης σε πώληση και επαναμίσθωση»</p>
<p>Η τροποποίηση επεξηγεί τον τρόπο με τον οποίο μια εταιρεία λογιστικοποιεί μια πώληση και</p>
<p>επαναμίσθωση μετά την ημερομηνία της συναλλαγής. Οι συναλλαγές πώλησης και επαναμίσθωσης</p>
</div>